รมว.ทส. ลงพื้นที่ให้กำลังใจ พร้อมร่วมทำแนวกันไฟกับเจ้าหน้าที่ไฟป่า หน่วยพิทักษ์อุทยาน น้ำตกแม่สุรินทร์ จังหวัดแม่ฮ่องสอน
รมว.ทส. ลงพื้นที่ให้กำลังใจ พร้อมร่วมทำแนวกันไฟกับเจ้าหน้าที่ไฟป่า หน่วยพิทักษ์อุทยานน้ำตกแม่สุรินทร์ จังหวัดแม่ฮ่องสอนนายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วยนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม นายธัญญา เนติธรรมกุล อธิบดีกรมอุทยานแห่งชาติ สัตว์ป่า และพันธุ์พืช และคณะ ลงพื้นที่บ้านหัวน้ำแม่สะกึด อำเภอเมืองแม่ฮ่องสอน จังหวัดแม่ฮ่องสอน ตรวจเยี่ยมพร้อมให้กำลังใจเจ้าหน้าที่ไฟป่า ที่หน่วยพิทักษ์อุทยาน น้ำตกแม่สุรินทร์ พร้อมร่วมทำแนวกันไฟรัฐมนตรีว่าการกระทรวงทรัพยากรธรรมชาติและสิ่งแวดล้อม กล่าวถึงสถานการณ์ไฟป่าและหมอกควันในประเทศ ว่า ปีนี้สถานการณ์ไฟป่าดีขึ้น ปริมาณหมอกควันน้อยลง แต่ยังอยู่ในเกณฑ์อันตรายและยังมีปัจจัย เช่น สภาพอากาศ การเผาไหม้และฝุ่นควันข้ามพรมแดน ทั้งนี้ ต้องให้กำลังเจ้าหน้าที่ของกรมอุทยานแห่งชาติ สัตว์ป่า และพันธุ์พืช และเจ้าหน้าที่ดับไฟป่า เพราะมีการปฏิบัติหน้าที่ที่เสี่ยงอันตราย ต้องมีความอดทน ความมุ่งมั่น ทุ่มเท มีความรักในผืนป่า รวมทั้งมีความเสียสละอุทิศตน และกล้าหาญในการเข้าควบคุมไฟ เพราะไฟป่าเมื่อเกิดขึ้นแล้วจะลุกลามอย่างรวดเร็ว การจัดทำแนวกันไฟจึงมีความจำเป็น โดยต้องมีความกว้างอย่างน้อย 15 เมตร จึงจะสามารถป้องกันได้นอกจากนี้ รัฐมนตรีว่าการกระทรวงทรัพยากรธรรมชาติและสิ่งแวดล้อม และคณะ ได้เยี่ยมชมการกวาดเก็บใบ้ไม้อัดก้อนเพื่อแปรรูปและปล่อยเขียดแลว หรือกบภูเขา ลงในลำห้วย เพื่อความอุดมสมบูรณ์